Die blokhamer-effek (3) - Church - News - Malmesbury Business Directory
Slegs Kenneth Copeland het gepreek en Jerry Savelle het al die handearbeid gedoen, soos die klank toerusting voor die tyd op te stel en die pak van die stoele in die saal en die opnames van die boodskappe. Broer Jerry het so verlang om ook te kan preek en begeer om meer as net stoele rond te skuif en klank apparaat te hanteer. Maar dis al wat hy toegelaat was op daardie stadium.Jerry onthou die eerste diens. Kenneth Copeland het gekom en gesê: "Môre oggend om 9 uur is ons diens. Stel die klank op en pak die stoele uit." Broer Jerry getuig dat al wat hy van klank geweet het, was om die muurprop in te druk en die skakelaar aan te sit. "Wel, jy gaan my seker wys hoe om alles te doen," het Jerry Savelle verbouereerd gevra.
Soek jy verhoging in die geestelike lewe in jou gemeente? Begin om die stoele te pak en dit weer op te pak en andersom te pak as die leierskap dit vra, sonder om te brom. Luk. 16:10 – "Hy wat getrou is in die minste, is ook in die grote getrou;" Voordat jy nie 'n goeie volgeling word nie, kan jy ook nie 'n goeie leier wees nie. Die beste leiers is ook die beste volgelinge.